بنکسی

بنکسی اتا ناشناس هنرمند نوم هسته که دیفار و کت‌کت‌په گرافیتی نقاشی کشنه ولی رسانه‌ئون دله شناسا نی‌یه و هچکی ونه هویت ره نشناسنه. بنکسی گرافیتیون ساده بکشی هستنه و وه فقط اتا آماده‌هاکرد شابلون یلنه دیفار سر و اتا اسپری که ویشته گدر فقط سیو رنگ هسته جه، نقاشی ره دیفار سر باقی النه و شونه گوم-گور وونه. بنکسی اوایل فقط بریستول شهر دله نقاشی کشی‌یه ولی معروف بیه په، دیگه کشورون ره هم سفر هاکرده و شه آثار ره دیگر شهرون هم تنک هاکرده. ونه ابتکار و خلاقیت باعث بیه که اىسم درهاکرده. 

بنکسی معروفترین نقاشی دتر و بادکنک بی‌یه که وه ره اتا حراجی دله چند میلیون پوند بخرینه ولی همین‌که خریدار میّن بیّه، ونه قاب پشت اتا مکانیکی قطعه دیّه و وه ره رشته-رشته پاره هاکرده. بنکسی خله آثار ره هم شهرداری‌ئون حذف و تخریب هاکردنه چون خله کشورون دله دیفار سر نقاشی بکشی‌ین دله ممنوع و جُرم هسته. 

 منابع 

رج:بریتانیا نقاشون
رج:ناشناس آدمون